*ΤΑ ΒΗΜΑΤΑ ΠΟΥ ΑΚΟΛΟΥΘΕΙΤΕ ΕΙΝΑΙ ΤΑ ΠΑΡΑΚΑΤΩ*

1. Αντιγράφουμε και μπαίνουμε στην παρακάτω ηλεκτρονική δ/νση :
<https://www.gov.gr/ipiresies/polites-kai-kathemerinoteta/upeuthune-delose-kai-exousiodotese/ekdose-upeuthunes-deloses>
2. Επιλέγουμε «**Είσοδος στην υπηρεσία»**.
3. Στην καρτέλα «Απαιτείται ταυτοποίηση» επιλέγουμε «Σύνδεση»
4. Στην καρτέλα «Επιλογή φορέα» επιλέγουμε «ΓΓΠΣΔΔ»
5. Καταχωρούμε το Χρήστης (username) και το Κωδικός (password), ελέγχουμε ότι είναι ενεργή η επιλογή «Έγκριση» και κάνουμε κλικ στο κουμπί «Αποστολή».
6. Επιλέγουμε “Υπεύθυνη Δήλωση» (Κωδικός: YPDIL • Φορέας: Γενικής χρήσης) και κάνουμε κλικ στο αντίστοιχο κουμπί «Επιλογή» κάτω από το Κείμενο προτύπου που εμφανίζεται.
7. Στην καρτέλα «Πιστοποίηση αριθμού τηλεφώνου» γράφουμε τον αριθμό του κινητού μας τηλεφώνου και πατάμε «συνέχεια» και κατόπιν, αφού ελέγξουμε ότι είναι σωστά τα προσωπικά μας στοιχεία, πατάμε «επιβεβαίωση»
8. Στην επόμενη καρτέλα καταχωρούμε ΟΛΑ τα στοιχεία που ζητούνται (κινητό κλπ) και κάνουμε κλικ στο κουμπί «Συνέχεια».
9. Συμπληρώνουμε το κείμενο της δήλωσης: «Σας υποβάλλω αίτηση παραίτησης από την υπηρεσία.: Στο πρόσωπό μου δεν συντρέχει κανένα κώλυμα από τα αναφερόμενα στην παρ. 2 του άρθρου 148 του Ν. 3528/2007.» και επιλέγουμε «Συνέχεια»
10. Στον αποδέκτη του εγγράφου γράφουμε: «Δ/ΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΦΘΙΩΤΙΔΑΣ» και επιλέγουμε «Συνέχεια».
11. Στην «Προεπισκόπηση Δήλωσης» ελέγχουμε αν τα στοιχεία είναι σωστά και επιλέγουμε «Έκδοση».
12. Σε λίγα δευτερόλεπτα λαμβάνουμε στο κινητό που καταχωρήσαμε στο στάδιο 11 ένα SMS με τον εξαψήφιο κωδικό που πρέπει να εισάγουμε στο πεδίο «Κωδικός» και επιλέγουμε «Συνέχεια».
13. Στην οθόνη εμφανίζεται ένα πράσινο πλαίσιο το οποίο μας ενημερώνει ότι το έγγραφο εκδόθηκε, καθώς και τα πλήρη στοιχεία του.
14. Στη δεξιά στήλη επιλέγουμε «Αποθήκευση» για να ανοίξουμε και να αποθηκεύσουμε το έγγραφο στον υπολογιστή μας.
15. Τέλος ανοίγουμε το δικό μας e-mail δημιουργούμε νέο μήνυμα με παραλήπτη την ηλ. Διεύθυνση «mail@dide.fth.sch.gr», επισυνάπτουμε την Υπεύθυνη Δήλωση και το αποστέλλουμε στην παραπάνω διεύθυνση, από την Τετάρτη 17 Φεβρουαρίου έως και την Τετάρτη 10 Μαρτίου 2021.
16. Εάν θελήσουμε ΝΑ ΑΝΑΚΑΛΕΣΟΥΜΕ την παραίτηση, έχουμε περιθώριο μέχρι 1 μήνα από την υποβολή της παραπάνω υπεύθυνης δήλωσης και ακολουθούμε ΟΛΑ ΤΑ ΠΑΡΑΠΑΝΩ ΒΗΜΑΤΑ αλλά στο κείμενο του βήματος (9) γράφουμε αυτή τη φορά: «Επιθυμώ να ανακαλέσω την αίτηση παραίτησης που σας έχω υποβάλει με αρ.πρωτ. ……/.…-….-2021»

**Πληροφορίες-Διευκρινήσεις: ΣΤΕΦΑΝΗΣ ΒΑΣΙΛΕΙΟΣ**
**Τηλ.: 2231352823, 22360 22035, 6976942910**
**E\_mail: bilstefanis@gmail.com**